"(i) Sekao sa go kaela tsela: Tsela ya go ya kwa kerekeng ya Lutere mo motseng wa Phiritona Fa o tsena ka motse wa Phiritona o tlaa latela tsela e e yang ka fa mojeng mme gona foo, o tlaa bona sekolo se segolo sa Phiritona. O tlaa tsamaya sekgala sa dikilometara di ka nna lesome pele o fitlha mo diponeng tsa go laola pharakano tse di gaufi le tikatikwe ya marekisetso. O tlaa tswelela pele mme pele o fitlha kwa diponeng tsa bobedi o tlaa latela tsela e e yang kwa molemeng. Gaufi fao o tlaa bona dikago tsa poso. O tlaa tsamaya sekgala sa kilometara tse pedi pele o fitlha fa morathong wa noka ya Modder mme fa o lebelela ka fa mojeng o tlaa bona dikago tsa kereke ya Lutere. O gorogile. 5.6.2 Ditirwana 5.6.2.1 Barutwana ba filwe tiro ya serutwa sa Setswana e e dirwang ka ditlhopha mme ba rata go ya go e dira kwa gaeno. Ba kaele tsela ya go tloga kwa sekolong go fitlha kwa ntlong ya gaeno. 5.6.2.2 Sekolo sa lona se keteka dingwaga di le lesome se agilwe, kaela balalediwa tsela ya go tloga kwa sekolong go fitlha kwa sekolong. 5.6.2.3 Mokatisi yo mošwa ikaelela go isa selthopha sa kgwele ya dinao kwa mabaleng a motshameko a a mo motseng, mo kaele tsela go tloga kwa marekelong go fitlha kwa mabaleng. 74"